FCSB - FC Arges (duminică, ora 21:30 , Digi Sport 1 )

UTA - Poli Iași (duminică, ora 18:45, Digi Sport 1)

După ce nu a reuşit calificarea în play-off-ul Ligii Campionilor, Hagi a dat undă verde pentru transferuri. Astfel, Viitorul s-a despărţit de Nedelcu şi Romario Benzar, ajunşi între timp la FCSB, iar acum e la un pas să îl cedeze pe noul "Roberto Carlos".

Freiburg a negociat în ultima perioadă cu reprezentanţii campioanei şi a reuşit să îi convingă pe aceştia să accepte mutarea. În schimbul a aproximativ 1,5 milioane de euro, fundaşul stânga va ajunge în lotul nemţilor. Mutarea se va finaliza după play-off-ul Europa League, acolo unde Viitorul dă piept cu Salzburg.

Freiburg a încheiat pe locul șapte sezonul trecut, primul după revenirea în Budesliga. Formația din Baden-Wurttemberg a reușit inclusiv și calificarea în Europa League, însă a părăsit competiția imediat, după ce n-a reușit să treacă de Domzale, în turul al treilea preliminar.

Din 2011, Freiburg este antrenată de Christian Streich (52 de ani), tehnician care, anterior, a pregătit echipa Under 19 a clubului (1995-2007), iar, apoi, a fost secund la prima formație (2007-2011), în perioada în care principal a fost Robin Dutt.

Ganea, care a debutat în echipa naţională la meciul amical cu Chile (3-2), din iunie, a jucat în Spania, la începuturile carierei, la RCD Mallorca şi Santanyi. În România, Ganea a evoluat la ASA Târgu Mureş, CS Universitatea Craiova, Săgeata Năvodari şi FC Braşov, iar din 2015 se află la FC Viitorul Constanţa.

FC Viitorul s-a despărţit vara aceasta de Vlad Morar, Florin Purece, Neluţ Roşu, Gabriel Iancu, Romario Benzar şi Dragoş Nedelcu.

Ganea este un fundaș stânga de 25 de ani, dar care poate evolua și pe postul de mijlocaș stânga. Acesta a ajuns la Viitorul în 2015 de la FC Brașov și a evoluat în 70 de meciuri pentru echipa lui Gică Hagi, reușind să marcheze 6 goluri și să le ofere colegilor 8 pase decisive.

1,2 milioane de euro este cota de piață a lui Ganea, conform transfermarkt.com.

Etichete:

,